Man dreig om homself in Kaapstad-bank te skietArgieffoto ŉ Man, in sy 30’s, het gedreig om homself in ŉ bank in Voortrekkerweg in Bellville, Kaapstad, te skiet, het die polisie Woensdag gesê. Die polisie in die Wes-Kaap het die voorval bevestig en gesê hul operasionele lede is op die toneel om die situasie te hanteer. Lt.kol. André Traut, woordvoerder van die polisie, het gesê die man is alleen in die bank toegesluit en geen ander persoon se lewe is in gevaar nie.”